Dronning Elizabeth: - Håper det skjer snart
- Jeg vil veldig gjerne at det skal skje. Jeg reiser på ferie snart. Intet tegn ennå, sa den 87 år gamle monarken i en lystig samtale med barn da hun besøkte nasjonalparken Lake District nordvest i England. På spørsmål fra en tenåring om hvorvidt hun håper at barnebarnet prins William og kona Kates førstefødte er jente eller gutt, svarte dronning Elizabeth: - Jeg tror ikke jeg bryr meg!Buckingham Palace har ikke bekreftet hva som er termindatoen. De siste to ukene har det samlet seg et stort presseoppbud foran St Mary's Hospital i det sentrale London, der det antas at prinsesse Kate skal føde. Dronning Elizabeth reiser snart til sin private residens Balmoral i Skottland, hvor hun tradisjonelt tilbringer sommerferien. Det er ikke kjent om hun har planlagt å utsette ferien dersom det vordende oldebarnet blir født i løpet av uka.
Dronningen vil ha fortgang i kongelig fødsel, for hun skal nemlig på ferie.